INTEGRIRANI NASTAVNI DAN

OBILJEŽAVANJE DANA VATROGASACA (SV. FLORIJAN, 4. SVIBNJA)

**Namijenjeno:** učenicima 1. razreda

**Oblik realizacije**: integrirani nastavni dan

**Nastavni predmeti obuhvaćeni integracijom**: Priroda i društvo, Hrvatski jezik, Matematika, Tjelesna i zdravstvena kultura, Likovna kultura, Glazbena kultura

PID: Odgovorno ponašanje u domu; ključni pojmovi: sigurnost, odgovornost, opasnost

HJ: Sastavljanje rečenica od zadanih nizova riječi; ključni pojmovi: niz riječi, rečenica

MAT: Zadatci riječima; ključni pojmovi: zadatak zadan riječima

TZK: Hodanja i trčanja – Hodanje i trčanje uz promjenu smjera kretanja; ključni pojmovi: bacanja, hvatanja, kolutanja, igre

LK: Boja – Nazivi boja, osnovne i izvedene boje; ključni pojmovi: boja, slika, slikanje, slikar, osnovne boje, izvedene boje

GK: Elementi glazbene kreativnosti – improvizacija melodije; ključni pojmovi: kreativnost, pokret, zvuk

**Cilj nastavnoga dana**: Različitim aktivnostima spoznati važnost vatrogasaca.

**Zadatci nastave**: otkriti riječ *vatrogasac* s pomoću zadanih slova abecede; napisati pravilnu rečenicu o vatrogascu pisanim slovima; pročitati rečenicu; zapisati broj službe za spašavanje i broj vatrogasne službe; nabrojiti situacije u kojima će djeca zvati službu za spašavanje; imenovati kućanske aparate kojima se djeca u kući ne trebaju koristiti kad su sama; napisati koji postupci u prirodi mogu izazvati požar te o čemu ljudi trebaju voditi računa kad odlaze iz prirode; napisati kad je vatra čovjeku prijatelj, a kad neprijatelj; pravilno sastavljati i zapisati pisanim slovima rečenice; stvarati matematičke priče; naslikati sliku sa zadanim motivom rabeći tople i hladne boje u kontrastu; razvijati glazbenu kreativnost osmišljavanjem melodije na zadani tekst; vježbati pamćenje teksta; razvijati pozitivne natjecateljske osobine igrajući štafetnu igru; razvijati suradničke odnose u zajedničkoj realizaciji zadataka

**Potrebno pripremiti:** kartice sa zadatcima zarad u paru i rad u skupini, plastične posude za vodu, lijevke, plastične čaše, dječji glazbeni instrumentarij

**Tijek rada:**

**1. aktivnost:** OTKRIVALICA

Nastavni oblik rada – u paru

Opis aktivnosti: Učenici dobivaju kartončiće na kojima su napisani redni brojevi. Svaki redni broj označava redni broj slova u abecedi. Ispod svakoga rednog broja učenici trebaju zapisati slovo abecede u što kraćemu vremenu. Pobjednik je par koji prvi donese otkrivenu riječ.

28. 1. 26. 18. 16. 11. 1. 24. 1. 3.

\_\_ \_\_ \_\_ \_\_ \_\_ \_\_ \_\_ \_\_ \_\_ \_\_

Tijekom učeničkoga rada učiteljica/učitelj na ploču zapisuje redne brojeve s kartončića, a pobjednički par ispod piše slova abecede.

28. 1. 26. 18. 16. 11. 1. 24. 1. 3.

V A T R O G A S A C

**2. aktivnost:** NAJAVA

Danas ćemo cijeli dan u školi provoditi različite aktivnosti u kojima ćemo ponoviti što znamo o vatrogascima. Povezat ćemo sadržaje iz različitih nastavnih predmeta. Ovakav dan naziva se integrirani nastavni dan.

**3. aktivnost: TKO JE VATROGASAC?**

Nastavni oblik rada – individualni

Opis aktivnosti: Tko je vatrogasac? Na pitanje učenici odgovaraju samostalno velikim tiskanim slovima u pisanku.

Nakon što su učenici odgovorili, čitaju svoje rečenice (nekoliko učenika). Nakon čitanja i ispravka rečenica učenici prepisuju rečenice pisanim slovima na list papira s crtovljem i sve rečenice lijepimo na hamer ili stavljamo na zajednički pano.

Primjeri rečenica učenika 1. razreda:

Vatrogasci su ljudi koji gase vatru. (Lucija)

Vatrogasci su spasitelji. Spašavaju ljude i životinje. Vatrogasci čuvaju prirodu. (Marko)

Vatrogasac je dobar čovjek. Vatrogasac gasi vatru. Vatrogasac čuva prirodu. Vatrogasci nam pomažu. (Dominik)

Vatrogasci gase vatru. Vatrogasci su dobri. (Ivano)

Vatrogasci su dobri u gašenju vatre. Znaju kako treba s vatrom. Vatrogasci imaju velike ljestve. (Lana)

Vatrogasci gase požar. Treba im voda da spase ljude i životinje. (Patricija)

Vatrogasci imaju vodu. Vatrogasci imaju kombi. Dobri su jer gase sve vatre koje mogu učiniti štetu. (Katja)

Vatrogasac je odrastao čovjek. Dobar je prema djeci. Ako nastane požar, vatrogasci ga ugase. (Petra)

**4. aktivnost: VATROGASAC U FORMI**

Nastavni oblik rada – frontalni

Opis aktivnosti: Svaki vatrogasac mora biti u tjelesnoj formi kako bi mogao obaviti svoje teške zadatke. Zato vatrogasci svakodnevno vježbaju.

Izvodimo šest tjelesnih vježbi.

1. Kompleksna: *Vatrogasac gasi vatru vatrogasnim aparatom. 'Aparat' uzmi u ruke. Podigni ga visoko, a zatim spusti na pod*.
2. Vježba glave: *Pogledom ćemo tražiti gdje vatra najviše gori. Zakreni glavu ulijevo pa udesno.*
3. Vježba ramenoga pojasa i ruku: *Vodom iz 'vatrogasne cijevi' gasimo požar. Uhvati u ruke 'vatrogasnu cijev'. Drži je čvrsto i kruži rukama visoko iznad glave, a potom do poda.*
4. Vježba trupa: *Vatrogasac pomaže ljudima iznijeti stvari iz kuće. Sagni se, uzmi 'torbu' i dodaj drugomu vatrogascu.*
5. Vježba nogu: *Preskačemo prepreke. Visoko uzdignutim nogama preskači 'prepreke' koje ti se nađu na putu.*
6. Brzo trčanje: *Jurimo do mjesta gdje je požar. Trčimo u mjestu.*

**5. aktivnost:** **ZNAMO O VATROGASCIMA (glavna dnevna aktivnost)**

Nastavni oblik rada: rad u skupinama

Opis aktivnosti: Svaka skupina dobiva različite zadatke. Samostalno bira redoslijed izvođenja zadataka. Zadatci su napisani na zasebnim karticama. U realizaciji zadatka iz prirode i društva učenici se mogu koristiti udžbenikom. Napomena: kako bi skupine bile ravnopravne, učiteljica/učitelj sastavlja skupine.

**1. skupina**

TELEFONSKI BROJ SLUŽBE ZA SPAŠAVANJE JE: \_\_\_\_\_\_\_\_\_\_.

SLUŽBU ZA SPAŠAVANJE ZVAT ĆU KAD \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PRAVILNO SLOŽI RIJEČI U REČENICU I NAPIŠI JE PISANIM SLOVIMA.

|  |
| --- |
|  |
|  |
|  |

|  |
| --- |
|  |
|  |
|  |

BRAT

JE

ANTO

VATROGASAC

MOJ

IZRAČUNAJ, A ZATIM SMISLI MATEMATIČKU PRIČU O VATROGASCIMA.

12 – 2 = \_\_\_\_

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

SVAKI UČENIK IZ SKUPINE VODENIM BOJICAMA NEKA NASLIKA VELIKI VATROGASNI KAMION NA HRAPAVOME PAPIRU IZ MAPE. KAMION NEKA BUDE NASLIKAN OSNOVNIM BOJAMA, A PROSTOR OKO KAMIONA IZVEDENIM BOJAMA.

**2. skupina**

TELEFONSKI BROJ VATROGASACA JE: \_\_\_\_\_\_\_.

NABROJI KUĆANSKE APARATE KOJIMA SE DJECA NE SMIJU KORISTITI SAMA.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRAVILNO SLOŽI RIJEČI U REČENICU I NAPIŠI JE PISANIM SLOVIMA.

|  |
| --- |
|  |
|  |
|  |

|  |
| --- |
|  |
|  |
|  |

VATROGASCI

ŽIVOTINJAMA

LJUDIMA

I

POMAŽU

IZRAČUNAJ, A ZATIM SMISLI MATEMATIČKU PRIČU O VATROGASCIMA.

15 + 4 = \_\_\_\_

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

SVAKI UČENIK IZ SKUPINE VODENIM BOJICAMA NEKA NASLIKA VATROGASCA.

VATROGASNO ODIJELO NEKA BUDE U HLADNOJ BOJI, A OSTATAK SLIKE U TOPLIM BOJAMA.

SLIKA TREBA BITI NA HRAPAVOME PAPIRU.

**3. skupina**

NAPIŠI KOJI TVOJI POSTUPCI U PRIRODI MOGU IZAZVATI POŽAR.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O ČEMU LJUDI MORAJU VODITI RAČUNA KAD ODLAZE IZ ŠUME?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRAVILNO SLOŽI RIJEČI U REČENICU I NAPIŠI JE PISANIM SLOVIMA.

|  |
| --- |
|  |
|  |
|  |

|  |
| --- |
|  |
|  |
|  |

MOŽE

POŽAR

ŠUMU

UNIŠTITI

IZRAČUNAJ, A ZATIM SMISLI MATEMATIČKU PRIČU O VATROGASCIMA.

12 + 4 – 5 = \_\_\_

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

SVAKI UČENIK IZ SKUPINE VODENIM BOJICAMA NEKA NASLIKA ZNAK U BLIZINI ŠUME. ZNAK TREBA LJUDIMA POSLATI PORUKU: *OVDJE NE SMIJETE PALITI VATRU*. U RADU SE KORISTITE TOPLIM I HLADNIM BOJAMA. SLIKA TREBA BITI NA HRAPAVOME PAPIRU.

**4. skupina**

NAPIŠI KAD JE VATRA KORISNA LJUDIMA.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPIŠI KAKVE ŠTETE VATRA MOŽE NANIJETI ČOVJEKU.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRAVILNO SLOŽI RIJEČI U REČENICU I NAPIŠI JE PISANIM SLOVIMA.

|  |
| --- |
|  |
|  |
|  |

|  |
| --- |
|  |
|  |
|  |

OPASNO

SE

VATROM

IGRATI

JE

IZRAČUNAJ, A ZATIM SMISLI MATEMATIČKU PRIČU O VATROGASCIMA.

12 + 8 = \_\_\_

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

|  |
| --- |
|  |
|  |
|  |

SVAKI UČENIK IZ SKUPINE VODENIM BOJICAMA NEKA NASLIKA VATRU KOJA JE ČOVJEKU NEPRIJATELJ. U RADU SE KORISTITE TOPLIM I HLADNIM BOJAMA. SLIKA TREBA BITI NA HRAPAVOME PAPIRU.

**6. aktivnost: UPOZNAJ I MENE**

Opis aktivnosti: U ovoj aktivnosti upoznajemo uratke jedni drugih. Potrebno je pripremiti prostor (panoe ili školsku ploču) za prikaz rezultata rada. Rezultate prikazujemo po dijelovima. Najprije predstavnici skupina čitaju zadatke iz prirode i društva, a onda iz hrvatskoga jezika pa iz matematike i likovne kulture. Redoslijed predstavljanja predmetnih sadržaja po dogovoru je i formiramo ih na jedno mjesto. Isto vrijedi za ostale zadatke.

**7. aktivnost: IGRAMO SE PJEVANJA**

Nastavni oblik rada – rad u skupinama

Opis aktivnosti: Učenici formiraju skupine po slobodnome izboru. Nakon formiranja skupina svi dobivaju isti zadatak. Na kartončiću su napisani stihovi koje učenici najprije trebaju naučiti napamet, a zatim smisliti melodiju i otpjevati je. Pjevanje mogu popratiti trianglom, zvečkama ili udaraljkama (po izboru učenika).

VATROGASAC POŽAR GASI.

POZDRAVI GA GDJE GOD DA SI!

POŠALJI MU DOBRU ŽELJU

KAO SVOME PRIJATELJU!

**8. aktivnost: VATROGASAC U AKCIJI**

Nastavni oblik rada – paralelno-odjeljenski

Opis aktivnosti: Aktivnost provodimo na otvorenim školskim terenima. Može se ponoviti nekoliko puta, ovisno o vremenu kojim raspolažemo.

Učenici su podijeljeni u skupine 3 – 5 učenika. Zadatak je svake skupine na dani znak napuniti plastičnu bocu vodom s pomoću lijevka i plastičnih čaša (iz veće plastične posude), a zatim prvi učenik iz skupine plastičnu bocu nosi do 'spremišta s vodom' i tamo je izlije. Vraća praznu bocu, pune je zajedno, a zatim drugi učenik iz skupine vodu nosi u spremnik. Igra traje dok svi učenici iz jedne skupine ne odnesu svoju bocu vode u spremnik.

PRIJEDLOG: Prije održavanja ovoga integriranog dana bilo bi dobro otići u posjet vatrogascima. Mi smo to učinili. Vatrogasci iz DVD-a Nova Gradiška rado nas ugošćuju svake godine. Upoznali smo vatrogasna vozila, vatrogasnu signalizaciju, odijela i različite alate i pomagala koja vatrogascima služe u obavljanju njihovih zadataka, a u školu su nas vratili u vatrogasnome vozilu. Posjet smo realizirali na satu razrednoga odjela.